NARIADENIE KOMISIE (ES) č. 697/2005
z 3. mája 2005,
ktorým sa mení a dopĺňa nariadenie (ES) č. 462/2005 týkajúce sa množstva, ktoré pokrýva stála verejná súťaž na vývoz jačmeňa v držbe nemeckej intervenčnej agentúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), a najmä na jeho článok 6,
keďže:
(1)
Nariadenie Komisie (EHS) č. 2131/93 (2) stanovuje postup a podmienky predaja obilnín v držbe intervenčných agentúr.
(2)
Nariadenie Komisie (ES) č. 462/2005 (3) otvorilo stálu verejnú súťaž na vývoz 500 693 ton jačmeňa, ktorý je v držbe nemeckej intervenčnej agentúry.
(3)
Nemecko informovalo Komisiu o úmysle jeho intervenčnej agentúry zvýšiť o 500 000 ton množstvo ponúknuté do verejnej súťaže na účely vývozu. Vzhľadom na situáciu na trhu je potrebné súhlasne odpovedať na žiadosť Nemecka.
(4)
Vzhľadom na zvýšenie množstiev ponúknutých do verejnej súťaže je potrebné zmeniť množstvá uskladnené v regiónoch skladovania, uvedené v prílohe I k nariadeniu (ES) č. 462/2005.
(5)
V dôsledku toho je potrebné zmeniť a doplniť nariadenie (ES) č. 462/2005.
(6)
Opatrenia stanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Nariadenie (ES) č. 462/2005 sa týmto mení a dopĺňa takto:
1.
Článok 2 sa nahrádza takto:
„Článok 2
1. Verejná súťaž sa vzťahuje na maximálne množstvo 1 000 693 ton jačmeňa, ktoré sa bude vyvážať do všetkých tretích krajín s výnimkou Albánska, Bulharska, Kanady, Chorvátska, Bývalej juhoslovanskej republiky Macedónsko, Bosny a Hercegoviny, Spojených štátov amerických, Lichtenštajnska, Mexika, Rumunska, Srbska a Čiernej Hory (4) a Švajčiarska.
2. Regióny, v ktorých je uskladnených 1 000 693 ton jačmeňa, sú uvedené v prílohe I.
2.
Príloha I sa nahrádza prílohou k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 3. mája 2005